Diari Oficial de la Generalitat Valenciana


Sumari del DOGV 6677, del 23-12-2011 (2011/12102)

RESOLUCIÓ de 15 de desembre de 2011, de la Conselleria d'Economia, Indústria i Comerç, per la qual es determinen els diumenges i dies festius hàbils per a la pràctica comercial en l'exercici 2012/2013.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12970


Data del document
:   15-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * dia festiu
    * comerç al detall
    * reglamentació comercial
    * horari comercial

RESOLUCIÓ de 15 de desembre de 2011, de la Conselleria d'Economia, Indústria i Comerç, per la qual es determinen els diumenges i dies festius hàbils per a la pràctica comercial en l'exercici 2012/2013. [2011/12558]  
La legislació valenciana vigent en matèria d'horaris comercials està prevista en el capítol III de la Llei 3/2011, de 23 de març, de la Generalitat, de Comerç de la Comunitat Valenciana.  
Esta llei establix que, amb caràcter general, els diumenges i dies festius es consideren no laborals, però no obstant això s'habilitaran per a cada exercici comercial nou diumenges i dies festius en els quals els establiments podran romandre oberts al públic per portar a cap la seua activitat comercial. Així mateix, disposa que el calendari de diumenges o dies festius que s'habiliten per a un període de 12 mesos, que podrà no coincidir amb l'any natural, es determinarà mitjançant una resolució de la conselleria competent en matèria de comerç, amb un informe previ de l'Observatori del Comerç Valencià.  
En conseqüència, vist el certificat emés pel secretari de l'Observatori sobre els acords adoptats en la sessió del Ple que tingué lloc el dia 28 de novembre de 2011, resolc:  
  
Primer  
1. Amb caràcter general, i per a tot l'àmbit territorial de la Comunitat Valenciana, durant el període que va entre l'1 de febrer de 2012 i el 31 de gener de 2013, els establiments comercials ubicats a la Comunitat Valenciana podran obrir al públic els diumenges i dies festius següents:  
  
- 8 d'abril de 2012 - Diumenge de Resurrecció  
- 1 de juliol de 2012 - Diumenge. Rebaixes d'estiu  
- 2 de desembre 2012 - Diumenge  
- 8 de desembre de 2012 - Dissabte. Immaculada Concepció  
- 16 de desembre de 2012 - Diumenge. Nadal/Reis  
- 23 de desembre de 2012 - Diumenge. Nadal/Reis  
- 30 de desembre de 2012 - Diumenge. Nadal/Reis  
- 13 de gener de 2013 - Diumenge. Rebaixes d'hivern  
  
2. Solament per a l'àmbit territorial provincial que es determina per al període a què es referix l'apartat anterior, els establiments comercials ubicats a la província respectiva podran obrir al públic els diumenges i dies festius següents:  
  
- 18 de març de 2012 - Diumenge. Província d'Alacant  
- 4 de novembre de 2012 - Diumenge. Províncies de Castelló i València  
  
3. D'acord amb el que s'ha previst en l'article 17.3 de la Llei 3/2011, de Comerç de la Comunitat Valenciana, els ajuntaments podran substituir fins a dos diumenges o dies festius dels habilitats per dos dies festius en el seu àmbit local. La decisió que s'adopte serà d'obligat compliment per a tots els establiments que no puguen acollir-se al règim de llibertat horària. Esta determinació haurà de ser adoptada per l'òrgan municipal competent, oït el Consell Local de Comerç o, si de cas hi manca, les associacions locals de comerciants, i ser comunicada al servici territorial de Comerç i Consum de la província corresponent.  
4. Esta habilitació comercial s'entén sense perjudici de règims especials o excepcionals d'horaris comercials, legalment establits.  
  
  
Segon  
L'horari corresponent a cada diumenge o dia festiu habilitat comercialment serà lliurement fixat pel titular de l'establiment comercial, sense que puga excedir 12 hores d'obertura al públic.  
  
Tercer  
Els establiments comercials hauran d'informar adequadament el públic sobre la seua decisió de fer ús d'estes habilitacions comercials, i, si és el cas, de les hores en què romandran oberts.  
Quart  
Esta resolució tindrà efectes des del dia de la publicació en el Diari Oficial de la Comunitat Valenciana.  
  
València, 15 de desembre de 2011.- El conseller d'Economia, Indústria i Comerç: Enrique Verdeguer Puig.